Əyri (Xəstə Hasan)
Bu gün mən bir pəri gördüm: yerir, yürür, gəzir əyri. 
Tut yükünü, al bacını, qurma mənnən bazar əyri. 
Ovçusan ovun gözlə, qoymaginan təzər əyri. 
O səvəfdən yaş gözümdə durmaz: gələr, axar əyri. 
Sənəm əyri, sonam əyri, cəhənnəmdə yanam əyri. 

Hər kimin dövləti çoxsa, bu dünya mənəm deyər, 
Hər kimin dövləti azsa, çörəyini yavan yeyər, 
Hər kimin dövləti yoxsa, ah-zar edər, ömür kecər, 
O səvəfdən yaş gözündə durmaz: gələr, axar əyri. 
Sənəm əyri, sonam əyri, cəhənnəmdə yanam əyri. 

Gecələri çox uzundur: yata bilməm, yerim dardır. 
Dönərəm o yan, bu yana, heç bilmirəm nə xəyaldır. 
Mənə derlər Xəstə Hasan, sevdigin sox zülümkardır. 
O səvəfdən yaş gözümdə durmaz: gələr, axar əyri. 
Sənəm əyri, sonam əyri, cəhənnəmdə yanam əyri.
Müxəmməslər